b'\n_START_ARTICLE_\nTe\xc5\xbei\xc5\xa1\xc4\x8dni dinami\xc4\x8dni \xc4\x8das\n_START_SECTION_\nZgodovina\n_START_PARAGRAPH_\nOd nekdaj so se efemeride izra\xc4\x8dunavale na osnovi vrtenja Zemlje. To je bil univerzalni \xc4\x8das (UT), ki sedaj ne zado\xc5\xa1\xc4\x8da vsem zahtevam sodobne astronomije. Pozneje so uvedli efemeridni \xc4\x8das (ET) s pomo\xc4\x8djo katerega so pripravljali efemeride. Tudi ta \xc4\x8das ni zadovoljeval vseh potreb astronomov. \xc4\x8cas je sicer tekel enakomerno v danem opazovalnem sistemu, nanj pa je vplivalo podalj\xc5\xa1anje \xc4\x8dasa, \xc4\x8de ga primerjamo z lastnim \xc4\x8dasom drugih nebesnih teles. \xc4\x8cas na Zemlji ne te\xc4\x8de vedno enako. V letu 1976 so definirali dva \xc4\x8dasa, ki naj bi zamenjala efemeridni \xc4\x8das in upo\xc5\xa1tevala tudi relativisti\xc4\x8dne pojave. Prvi \xc4\x8das, kot naslednik efemeridnega \xc4\x8dasa, je bil zemeljski dinami\xc4\x8dni \xc4\x8das (TDT \xe2\x80\x93 pozneje so ga preimenovali v zemeljski \xc4\x8das z oznako TT). Uvedli so tudi te\xc5\xbei\xc5\xa1\xc4\x8dni dinami\xc4\x8dni \xc4\x8das (TDB), ki bi tekel enakomerno v opazovalnem sistemu, ki se giblje skupaj s te\xc5\xbei\xc5\xa1\xc4\x8dem Oson\xc4\x8dja. Po dalj\xc5\xa1em \xc4\x8dasu bi tekel enako kot zemeljski dinami\xc4\x8dni \xc4\x8das. Ker pa je dol\xc5\xbeina sekunde dolo\xc4\x8dena z urami na Zemlji, pride do protislovja, ker bi sekunda morala biti dolo\xc4\x8dena v opazovalnem sistemu, ki miruje. Kot rezultat tega so pri Mednarodni astronomski zvezi dolo\xc4\x8dili dva nova \xc4\x8dasa, ki so ju imenovali te\xc5\xbei\xc5\xa1\xc4\x8dni koordinatni \xc4\x8das in geocentri\xc4\x8dni koordinatni \xc4\x8das (TCG). Geocentri\xc4\x8dni koordinatni \xc4\x8das je zamenjava za te\xc5\xbei\xc5\xa1\xc4\x8dni dinami\xc4\x8dni \xc4\x8das._NEWLINE_Hitro so ugotovili, da te\xc5\xbei\xc5\xa1\xc4\x8dni dinami\xc4\x8dni \xc4\x8das ni dober, ker ne spremlja splo\xc5\xa1ne relativisti\xc4\x8dne metrike. Niti ni bil to\xc4\x8dno dolo\xc4\x8den odnos do zemeljskega dinami\xc4\x8dnega \xc4\x8dasa.'